google/wiki40b huggingface dataset:
Merkio ichtiologinis draustinis

Geografija

Merkio ichtiologinis draustinis įsteigtas 1974 m. Draustinį sudaro Merkio upės atkarpa nuo Cirvijos upės iki Nemuno (112,1 km), Versekos upė nuo Versekos elektrinės užtvankos iki žiočių (21 km), Pasgrindos upė (2,5 km nuo žiočių), visa Beržupio upė (6,2 km), visa Derežnos upė (13,4 km).

Draustinis

Draustinis įsteigtas siekiant išsaugoti upėtakių (Salmo trutta) ir kiršlių (Thymallus thymallus) nerštavietes  bei šioje teritorijoje randamas saugomas gyvūnų ir augalų rūšis: salatį (Aspius aspius), kartuolę (Rhodeus sericeus), paprastąjį kūjagalvį (Cottus gobio), paprastąjį kirtiklį (Cobitis taenia), mažąją nėgę (Lampetra planeri), ūdrą (Lutra lutra), didįjį auksinuką (Lycaena dispar), pleištinę skėtę (Ophiogomphus cecilia) bei užtikrinti palankią saugomų rūšių apsaugos būklę.
Draustinyje saugoma Europos Bendrijos svarbos natūralios buveinės – upių sraunumas su kurklių bendrijomis, karbonatinių smėlynų smiltpievės, stepinės pievos, rūšių turtingi briedgaurynai, rūšių turtingi smilgynai, melvelynai, eutrofiniai aukštieji žolynai, aliuvinės pievos, šienaujamų mezofitų pievos, šarmingos žemapelkės.
Jorkas

Istorija

I a. čia buvo romėnų tvirtovė. VI a. tapo anglosaksų karalystės centru, IX a. – danų užkariautojų centru. Nuo 735 m. Jorko arkivyskupo rezidencija.
Hepatizonas

Hepatizonas (gr. ἧπαρ 'kepenys'), kitaip juodoji Korinto bronza - labai vertingas Antikos laikų lydinys.
Manoma, kad tai buvo vario lydinys su nedaug aukso ir sidabro (galbūt iki 8 % kiekvieno iš šių metalų), kuris sudaro tamsiai pupurišką patiną, primenančią kepenų spalvą. Šis lydinys minimas antikiniuose tekstuose, bet išlikusių pavyzdžių nėra.
Hepatizonas laikomas antra pagal vertingumą bronzos rūšimi. Plinijus Vyresnysis savo „Gamtos istorijoje“ mini, kad hepatizonas yra mažiau vertingas negu Korinto bronza, kurioje yra daugiau aukso ir sidabro ir kuri primena brangiuosius metalus, bet vertingesnis už Delo ir Eginos bronzą.
Dėl tamsios spalvos hepatizonas buvo vertinamas kaip medžiaga statuloms. Pagal Plinijų, tiek hepatizono, tiek Korinto bronzos gamybos metodai prarasti.
Panašūs lydiniai žinomi ir už Europos ribų. Pavyzdžiui, šakudas yra japoniškas aukso ir vario bilonas su būdinga tamsiai mėlynai purpuriška patina.
Aston Villa FC (Antigva ir Barbuda)

Istorija

2018/19 m. sezone liko paskutiniai Premjer lygoje ir iškrito į Pirmą divizioną.
Raseinių rajono savivaldybės taryba 1995–1997 m.

Teisinis pagrindas

Rinkimai įvyko vadovaujantis 1992 m. spalio 25 d. Konstitucijos nuostatomis, 1994 m. liepos 7 d. naujuoju Vietos savivaldos įstatymu ir nauju 1994 m. liepos 7 d. savivaldybių tarybų rinkimų įstatymu. Be to, 1994 m. liepos 19 d. priimtas Lietuvos Respublikos teritorijos administracinių vienetų ir jų ribų įstatymas.
Lietuvos Respublikos administraciniais vienetais tapo apskritys ir savivaldybės, gyvenamosios vietovės suskirstytos į miesto ir kaimo gyvenamąsias vietoves. Panaikintos savivaldybių pakopos, miesto gyvenamosioms vietovėms priskirti miestai, kaimo gyvenamosioms vietovėms – miesteliai ir kaimai. Savivaldybė sudaroma iš gyvenamųjų vietovių. Jos teritorija gali būti skirstoma į seniūnijų aptarnaujamas teritorijas. Iki 25 sumažintas Raseinių rajono savivaldybės tarybos narių skaičius, meras tapo ir atstovaujamosios, ir vykdomosios valdžios galva.

Veikla

Rajono meru išrinktas Jonas Žukauskas, jo pavaduotoju Alfonsas Maciukevičius. Savivaldybės administratoriumi paskirtas Pranas Gedminas.
Julius Panka

Biografija

Nuo 1988 m. po motinos mirties gyveno globėjų gydytojų šeimoje Vilniuje. 1997 m. baigė Vilniaus Sausio 13-osios vidurinę mokyklą. 2001 m. baigė istorijos studijas Vilniaus pedagoginiame universitete. Iki 2003 m. dirbo Vilniaus mokyklose auklėtoju, istorijos mokytoju. Nuo 2003 metų iki dabar dirba UAB „Bigreta“ vadybininku.
Moka anglų, rusų ir latvių kalbas.
Nuo 1990 m. – aktyvus skautų organizacijų narys, yra buvęs „Pilies“ ir „Keruočio“ skautų tuntų tuntininku, „Lietuvos skautijos“ tarybos nariu, organizavo daugelį skautiškų stovyklų, žygių ir renginių. Dalyvavo gatvės vaikų socializacijos projektuose, moksleivių ateitininkų veikloje, 1999-2001 aktyviai veikė Lietuvių tautinio jaunimo organizacijoje „Jaunoji karta“. Nuo 2008 m. yra Lietuvių tautinio jaunimo sąjungos vadovas, vienas iš Lietuvių tautinio centro steigėjų. Politinės partijos „Tautininkų sąjunga“ steigėjas, pirmininkas (nuo 2013 m. gruodžio 14 d.). 
Kandidatavo 2012 m. Lietuvos Respublikos Seimo rinkimuose Žirmūnų vienmandatėje apygardoje ir Koalicijos „Už Lietuvą Lietuvoje“ sąraše. 2014 m. organizuoto referendumo dėl žemės nepardavimo užsieniečiams iniciatyvinės grupės narys.
Publikuoja savo straipsnius istorijos, politikos ir visuomenės problemų temomis įvairiuose internetiniuose portaluose, laikraštyje „Respublika“ ir žurnale „Apžvalga“. Organizuoja jaunimo patriotines eitynes, baltiškos kultūros stovyklas Dieveniškėse.
Pomėgiai: Lietuvos ir Latvijos istorija, etninė kultūra, kelionės.
Joškar Ola

Istorija

1584 m. įkurta Kokšažsko gubernija. 1781 m. gavo miesto statusą. Iki 1919 m. vadinosi Carevokokšaisku, iki 1927 m. Krasnokokšaisku. 1920 m. tapo Marių srities sostine.
Albinas Šatas

Biografija

1990 m. baigė Vilniaus valstybinį pedagoginį institutą, istorijos mokytojas. Pajevonio vidurinės mokyklos (Vilkaviškio raj.) direktoriaus pavaduotojas ūkiui ir istorijos mokytojas.
Tėvynės sąjungos Vilkaviškio rajono skyriaus narys.
2007–2011 m. Vilkaviškio rajono savivaldybės tarybos narys.
Sutuoktinė Laimutė, vaikai Eglė, Aurika.
Olševo paminklas carui Nikolajui II

Olševo paminklas carui Nikolajui II (lenk. Pomnik Mikołaja II w Olszewie) - tai vienas iš trijų už Rusijos sienų stovinčių paminklų Rusijos imperijos carui Nikolajui II. Paminklas stovi Palenkės vaivadijoje, Lomžos apskrityje, Šniadovo valsčiuje, Olševo kaime. Paminklo pastatytmo idėja sumanyta po caro apsilankymo Lomžos gubernijoje, kai šalia kaimo vyko Rusijos imperijos kariuomenės pratybos. Paminklas buvo pastatytas 1899 m. rugpjūčio 19 dieną. Ant paminklo kabo užrašas rusų kalba.
Daiva Žebelienė

Biografija

Mokėsi Šilutės 3-ojoje vidurinėje mokykloje, 1989 m. baigė Klaipėdos S. Nėries pedagoginę mokyklą, 1994 m. Šiaulių pedagoginį institutą, pradinių klasių mokytoja. UAB „Toluta“ direktorė.
Partijos Tvarka ir teisingumas, Lietuvos socialdemokratų partijos Šilutės rajono skyriaus narė. Nuo 2011 m. Šilutės rajono savivaldybės tarybos narė, 2012–2013 m. rajono merė. 
Vyras Romualdas. Vaikai Lukas, Tomas, Tadas.
Floresas (Gvatemala)

Istorija

Senovėje Peten Icos ežero saloje stovėjo majų (icų) miestas Tajasalis. Jis dar buvo vadinamas Noh Petenu arba Tah Ica. Tai buvo ilgiausiai prieš ispanų konkistadorus atsilaikęs majų miestas. 1541 m. kelionės į Hondūrą metu Tajasalį nesėkmingai bandė užimti Ernanas Kortesas. Jis buvo užimtas tik 1697 m. Dauguma icų pabėgo į džiungles, o buvusio miesto vietoje išaugo Floresas.
Abercorn FC

Istorija

Klubas įkurtas 1877 m.
Klubas išformuotas 1920 m.
Hangdžou įlankos tiltas

Tilto paskirtis

36 km ilgio tiltas driekiasi per Hangdžou įlanką ir sujungia Kinijos komercinę sostinę Šanchajų bei uostamiestį Ningbo. Naujojo tilto paskirtis – sumažinti automobilių spūstis sparčiai besivystančiame šalies regione. Maršrutas iš vieno miesto į kitą sutrumpės 120 kilometrų, taigi vietoje įprastai sugaištamų 4 val. kelio prireiks tik apie 2,5 val. Judėjimas tiltu vyks šešiomis eismo juostomis, o didžiausias leistinas greitis važiuojant tiltu sieks 100 km per valandą, be to, čia bus draudžiama pervežti pavojingas medžiagas.
Palenkės vaivadijos vėliava

Palenkės vaivadijos vėliava (lenk. Flaga województwa podlaskiego) – Palenkės vaivadijos vėliava yra stačiakampio formos ir padalinta į keturias horizontalias dalis. Vėliavoje vaizduojamos keturios baltos, raudonos, geltonos ir mėlynos spalvos juostos. Vėliava pradėta naudoti nuo 2002 m. rugpjūčio 30 dienos. Vėliavos spalvos balta ir raudona simbolizuoja Lenkijos herbe esantį baltą erelį raudoname fone, o geltona ir mėlyna spalvos simbolizuoja Lietuvos herbe raitelio laikomą mėlynos spalvos skydą, kuriame yra geltonas Jogailaičių dvigubas kryžius. Tai simbolizuoja, kad šis regionas priklausė ir Lenkijos karalystei ir Lietuvos Didžiajai kunigaikštystei.
Klaišiai (Skuodas)

Istorija

Pavadinimas kilo iš asmenvardžio Klaišys daugiskaitinės formos.

Kultūros paveldas

Klaišių (Truikinų) kapinynas (IX–XII a.).
Kaušiniai

Istorija

1686 metais priklausė Dubingių kunigaikštystės Dubingių valsčiui. Tada kaime buvo 7 namai. Keturiuose iš jų gyveno Kaušiniai.
Sorgas

Kultūriniai augalai

Sorghum bicolor yra pasaulyje plačiai žinomas kaip javas, t. y. svarbi grūdinė kultūra. Tai yra penktasis pagal suvartojimą javas pasaulyje.
Manoma, kad sorgos maistui ir pašarams imtos auginti Jemene ir Sudane. Šiuo metu svarbi žemės ūkyje grūdinė kultūra kaip dvispalvis sorgas (Sorghum bicolor) yra kilusi Etiopijoje. 2000 m. pr. m. e. jos jau buvo auginamos centrinėje Indijoje.

Panaudojimas

Buityje plačiai naudojami ne tik sorgo grūdai (kruopos, miltai), bet ir sultys (iš saldžiojo sorgo), iš kurios daromas sirupas. Šiaudai naudojami statyboje. Iš sorgų stiebų gaminama šluotos, šepečiai.
Afrikoje jis naudojamas gaminti kuskusui, košėms, melasai.
Indijoje (Maratų kalba jis vadinamas jowar) iš jo kepama duona bhakri (भाक्री).
Kinijoje jis vadinamas 高梁 gaoliang ir yra vienas svarbesnių javų. Iš jo gaminama daug alkoholinių gėrimų: maotai ir gaoliang.

Maistingosios medžiagos

100 gramų žalių sorgų grūdų suteikia 329 kalorijas, yra 72,1 g angliavandenių, 3,5 g riebalų, 10,6 g baltymų.
Vitaminų kiekis 100 g žalių sorgų grūdų: tiamino (vitaminas B₁) 0,33 mg (miligramų), riboflavino (vitaminas B₂) 0,1 mg, Niacino (vitaminas B₃) 3,7 mg, pantoteno rūgšties (vitaminas B₅) 0,4 mg, vitamino B₆ 0,44 mg, folio rūgšties (vitaminas B₉) 20 mkg (mikrogramų).
Mineralinių medžiagų kiekis 100 g žalių sorgų grūdų: kalcio 13 mg, geležies 3,4 mg, magnio 165 mg, mangano 1,6 mg, fosforo 289 mg, kalio 363 mg, natrio 2 mg, cinko 1,7 mg.
Tarp sorgų maistingų medžiagų nėra glitimo, tad iš jų grūdų tinkama gaminti maistą sergantiems celiakija.
Vaidas Pavilonis

Biografija

1979 m. baigė Šilutės žemės ūkio technikumą, zootechnikas.
2007 m. Klaipėdos universitete baigė rekreaciją ir turizmo vadyba.
2018 Aleksandro Stulginskio universitete baigė Laukinių gyvūnų populiacijos, jų valdymas,medžioklystės magistro studijas.
Seimo nario padėjėjas - sekretorius. Nemuno deltos regioninio parko direktorius. Europarlamento nario padėjėjas, aplinkosaugos klausimais.
Darbo partijos, partijos Tvarka ir teisingumas Šilutės rajono skyriaus narys, Šilutės skyriaus pirmininkas. Nuo 2011 m. Šilutės rajono savivaldybės tarybos narys.  Iki 2012 m. birželio 13 d. vicemeras (meru buvo Virgilijus Pozingis).
Žmona Diana, vaikai Neringa, Justina.
Bronius Leonavičius

Bronius Leonavičius (g. 1933 m. gruodžio 17 d. Vištytyje) – Lietuvos dailininkas, visuomenės veikėjas.

Biografija

1959 m. baigė Kauno S. Žuko taikomosios dailės mokyklą, dėstytojai: scenografas Liudas Truikys, dailininkė Filomena Ušinskaitė, meno istorikas Klemensas Čerbulėnas.
1961–1969 m. žurnalo „Banga“ dailininkas. 1969–1971 m. ir 1973–1975 m. leidyklos „Mintis“, 1971–1972 m. „Vaga“, 1975–1985 m. „Mokslas“, 1985–1986 m. „Vyturys“, 1997–2002 m. Vilniaus dailės akademijos leidyklos vyr. dailininkas. 1982–1987 m. žurnalo „Dailė“ vyr. redaktorius.
1987–1992 m. Lietuvos dailininkų sąjungos pirmininkas. 1988 m. Lietuvos Persitvarkymo Sąjūdžio iniciatyvinės grupės, 1988–1990 m. Sąjūdžio Seimo narys. 1990–1994 m. Lietuvos autorių teisių gynimo asociacijos agentūros prezidentas. 1995 m. Vilniaus grafikos meno centro vienas steigėjų.
Vidutė Zubavičiūtė

Biografija

VU Teisės fakultete baigė teisę, įgijo teisininko kvalifikaciją.
Vilniaus miesto 41-ojo notarų biuro notarė.
Lietuvos notarų rūmų prezidentė (nuo 1999 m. iki 2002 m. balandžio 13 d.).
Kiaulė-taupyklė

Kiaulė-taupyklė – tradicinės formos taupyklė. Dažniausiai pagaminta iš porceliano arba keramikos, paprastai skirta vaikams, siekiant ugdyti pinigų taupymo savybes. Monetų pripildyta taupyklė paprastai sudaužoma, nors pavienės monetos gali būti iškrapštomos ir nedaužant.
Girelės I tvenkinys

Duomenys

Tvenkinio kodas – 12050340, priklauso Neries mažųjų intakų (su Nerimi) baseinui. Vandens telkinio ilgis – 0,8 km, plotis – iki 0,53 km. Žemių užtvankos keteros altitudė – 103,45 m, užtvankos ilgis – 530 m, plotis – 16 m, vandens pertekliaus pralaida – šachtinė. Skaičiuotinis užtvankos debitas – 1,68 m³/s.
Soledad Fandino

Biografija

Soledad gimė Floreso apylinkėse, Buenos Airėse, Argentinoje balandžio 7, 1982 m., tik prasidėjus Folklando karui.
Ji augo vidutinės klasės šeimoje. Per savo vaikystę, dėl motinos veiklos, buvo priversta keletą kartų keisti gyvenamą vietą, todėl didžiąją dalį savo vaikystės ir paauglystės gyveno Villa Lugano.
Baigusi vidurinę mokyklą, bandė įstoti į dramos meno konservatoriją, bet motina patarė apsvarstyti kitas karjeros galimybes, pavyzdžiui, teisę arba reklamos mainus.
Soledad dvejus metus studijavo su Agustín Alezzo, Anama Ferreira’os modeliavimo mokykloje modeliai. Tai padėjo plėsti savo galimybes siekiant savo tikslo. Tačiau, jos pirmieji bandymai buvo nesėkmingi.

Karjera

Vieną dieną Soledad, kai jai buvo aštuoniolika metų, kartu su drauge dalyvavo realybės šou, kuriame buvo ieškoma supermodelių Ricardo Piñeiro agentūrai. Iš kelių tūkstančių merginų buvo atrinktos tik kelios. Soledad buvo viena laimingųjų. 2002 m. programa buvo transliuojama Canal 13 Argentinoje, kuri sulaukė sėkmės nuo pradžios iki pabaigos.
Soledad buvo išrinkta iš šešiolikos finalisčių ir laimėjo sutartį su agentūra RP Modelos, kuri trunka jau daugiau kaip dešimtmetį.
Pradžioje demonstravo apatinius ir buvo ant moterų žurnalo viršelio. Retkarčiais pasirodydavo TV programose Poné a Francella ir Resistiré, kol gavo savo pirmą galimybę pademonstruoti aktorės įgūdžius suvaidinant TV seriale „Rebelde Way“, kur pasirodė dešimtyje epizodų.
Vilma Vaidogienė

Biografija

2005 m. baigė Lietuvos žemės ūkio universitetą, mokslinis agronomas. UAB „S. Antanavičius ir Ko“ logistikos skyriaus specialistė, 2010 m. UAB „Alivdara“ administratorė.
Naujosios sąjungos Prienų rajono skyriaus narė. 2007–2009 m. ir nuo 2011 m. Prienų rajono savivaldybės tarybos narė. 
Sutuoktinis Arūnas, Vaikas Arūnas.
CD Mirandés

Istorija

1927-ieji laikomi klubo įkūrimo metais.
2011–2012 m. sezone klubas iškopė į Karaliaus taurės pusfinalį. 2014–2015 m. sezone antros pakopos pirmenybėse užėmė aštuntąją vietą, tai yra aukščiausias klubo pasiekimas.
2016–2017 m. sezone Laliga2 pirmenybėse užėmė paskutinę 22 vietą ir iškrito į žemesnį divizioną.
Trys tigrai prieš tris tigrus

Turinys

Pirmoji dalis.
Kunigas donas Čimbolano bažnyčios vyresnybės pavedimu turi susitikti su protestantų pastoriumi ir tuo prisidėti prie galimo abiejų bažnyčių susijungimo, tačiau viskas pakrypsta priešinga linkme, kuomet po eilė nesusipratimų donas apkaltinamas bandymu suvilioti pastoriaus žmoną.
Antroji dalis.
Oskaras – iš kalėjimo pabėgęs nusikaltėlis, kuriam sugauti policija pasitelkia masalą – gražią aktorę, apsimetusią grafiene. Ši jį suvilioja atvykti į atokų dvarą, kuriame jau laukia policija ir slapta kamera realybės šou filmuojanti komanda.
Trečioji dalis.
Teisininkų įmonės vadovas, norėdamas atsikratyti įkyria kliente, norinčia surinkti vyro neištikimybės įrodymus, užduotį patiki nevykėliui advokatui Skorciui. Jie skrenda lėktuvu, norėdami padaryti kompromituojančias nuotraukas, tačiau lėktuvą pilotuojanti klientė nualpsta ir advokatui tenka pačiam sėsti už šturvalo.
Magistralinis kelias A14 (Lietuva)

Istorija

Senasis kelias tarp Vilniaus ir Molėtų ėjo dab.  172  Raudondvaris–Giedraičiai–Molėtai  trasa. Už Molėtų ėjo dab.  2802  trasa. Nuo sankryžos su  2802  iki Utenos kelias eina dabartine trasa.
Kelias tarp Vilniaus ir Molėtų, bei Molėtų aplinkkelis buvo atidaryta 1987 m.
Linas Paulauskis

Biografija

1977–1987 m. mokėsi Vilniaus M. K. Čiurlionio vidurinėje meno mokykloje, 1987–1992 m. studijavo Lietuvos muzikos akademijoje. 1991–1994 m. – kultūros savaitraščio „Šiaurės Atėnai“ muzikos skyriaus redaktorius, 1994–2000 m. – vyriausiasis redaktorius, nuo 2000 m. – Lietuvos muzikos informacijos ir leidybos centro projektų vadovas, 2007-2014 m. – centro direktorius.
Antonia Santilli

Biografija

1973 m. Santili baigė Romos universiteto šiuolaikinės literatūros specialybę. Kurį laiką dirbusi foto modeliu, 1971 m. ji sulaukė kvietimo filme „Ideali vieta žmogžudystei tapti aktorės Ornella Muti dublere. Po metų ji atliko pirmąjį savarankišką vaidmenį juostoje „Grazie signore p...“
Žymiausiais Santili vaidmenimis kine laikomos 1973 m. juostos „Il Boss“ (rež. Fernando di Leo) ir „Nepaprasti italų nuotykiai Rusijoje“ (rež. Eldaras Riazanovas). Dėl šio vaidmens jis atsisakė filmuotis juostoje „Serpico“ su Al Pacino.
„Nepaprasti italų nuotykiai Rusijoje“ tapo jos 12-u ir paskutiniu filmu: Santili ištekėjo ir daugiau nebesifilmavo.
Lietuvos teisinė sistema

Baudžiamoji justicija Lietuvoje

Baudžiamosios justicijos Lietuvoje institucijos ir įstaigos - Lietuvos Respublikos generalinė prokuratūra, Lietuvos policija (įsk. Lietuvos karo policija), LR TM Baudžiamosios justicijos departamentas, Teisės instituto Baudžiamosios justicijos skyrius ir kitos.
Šakniškoji jaunabudė

Išvaizda

Kepurėlė 7 – 15 cm skersmens, stora ir mėsinga, iš pradžių pusiau apvali, vėliau paplokščia. Jaunų grybų kepurėlės kraštai užlinkę žemyn ir kartais apkibę išnaros likučiais. Luobelė sausu oru šiek tiek blizganti, drėgnu oru gleivėta. Be to, ją dengia tamsesnės įaugusių žvynelių dėmės. Kotas pilnaviduris, 10-15 cm ilgio, prie pagrindo sustorėjęs ir baigiasi šaknies pavidalo atauga, aukščiau rinkio apžėlęs pūkeliais, žemiau rinkio plaušeliais arba žvyneliais. Rinkis storas mėsingas, padengtas koncentriškais žvynelių ratais. Lakšteliai tankūs, vingiuotais pakraštėliais, dažniausiai laisvi. Trama kompaktiška balkšva, skleidžia stiprų karčiųjų migdolų arba marcipanų kvapą, skonis iš pradžių švelnus, vėliau įgauna šiek tiek kartumo.
Spalvos ir formos kaita: kepurėlės spalva įvairuoja nuo baltos iki šviesiai rudos. Lakšteliai iš pradžių balsvi, vėliau įgauna kakavos rudumo atspalvį. Koto dalis žemiau rinkio apžėlusi įvairaus didumo žvyneliais.

Augavietė

Šis grybas ypač mėgsta bukų miškus, kur dažnai auga ant kamienų ir kelmų pagrindo.
Sezonas: liepa - spalis
Sinonimai: Pholiota radicosa, Myxocybe radicosa.
Puokės apylinkė

Istorija

1954 m. gegužės 25 d. prijungta prie Barstyčių apylinkės.
Agnė Eggerth

Biografija

Agnė gimė Kaune. Vėliau išvyko studijuoti į JAV, bet vis tiek atstovavo Lietuvos rinktinę. 2002 m. baigė Makendrio universitetą. Nuo 2003 m. pradėjo dirbti lengvosios atletikos trenere JAV universitetuose.
Grigorijus Blochas

Biografija

Gimė 1871 m. rugsėjo 6 d. Kaune prekeivių iš Babtų šeimoje. 1897 m. baigė medicinos studijas Kijevo universitete. 1900 m. apsigyveno Jaltoje pradėjo dirbto gydytoju, stažavosi įvairiuose Europos miestuose. Jaltoje atidarė pirmąją gerklų ir ryklės gydymo privačią kliniką, po kiek laiko atidarė nedidelę sanatoriją tuberkuliozės ligoms gydyti, 1917 m. sanatorija buvo nacionalizuota bolševikų. 1924-1936 m. Jaltos tuberkuliozės klinikos vadovas. Parašė nemažai mokslinių straipsnių apie tuberkuliozės gydymą. Mirė 1938 m. gegužės 29 d. Jaltoje.
Randers SK Freja

Istorija

2003 m. klubo profesionalai perėjo į naująjį Randers FC klubą.
Barbara Dex

Biografija

Gimė 1974 metais. Jos tėvas Marc Dex – populiarus Belgijos dainininkas. Ji – viena iš trijų vaikų šeimoje, jos brolis taip pat yra muzikantas ir groja grupėse „Tush“ ir „Nuts“.
1993 m. Dex dalyvavo Eurovizijos konkurse su daina „Iemand als jij“. Nors pasirodymas nebuvo sėkmingas (daina buvo įvertinta tik trimis taškais), dainininkė vėliau dalyvavo 2004 ir 2005 m. šalies nacionaliniuose finaluose, kur užėmė atitinkamai trečią ir penktą vietas.
Kiršai

Žymūs žmonės

Kiršuose gimė poetai Salomėja Nėris (1904–1945) ir Kazys Bradūnas (1917–2009). Iš S. Nėries tėvų sodybos išlikęs tik mūriniai tvartai. Jos vietą žymi paminklinis akmuo.
Nuevo Leonas

Geografija

Valstija ribojasi: rytuose – su Tamaulipasu, pietuose – su San Luis Potosi, vakaruose – su Koahuila, šiaurėje – siauru ruožu su JAV Teksaso valstija.
Didžiąja Nuevo Leono dalimi driekiasi Rytų Siera Madrės kalnai. Juose yra aukščiausia valstijos vieta – El Moro kalnas (3710 m). Rytuose ir šiaurėje daugiausia plyti lygumos. Būdingas daugiausia karštas ir sausas klimatas, tačiau kalnuose kritulių iškrenta dažniau, o žiemą pasitaiko šalnų ir sniego. Dauguma valstijos upių priklauso Bravo del Nortės baseinui – San Chuanas, Alamas, Sabinasas. Rytuose prasideda Končoso ištakos. Įrengta nemažai tvenkinių.
Pieninė

Pieninė - pieno priėmimo punktas arba perdirbimo įmonė.
Elbrusas

Kalno geografija

Elbrusas, išsidėstęs Kaukazo kalnyne, yra ties Europos ir Azijos riba. Dėl šios priežasties, kai kurie mokslininkai nesutinka, kad Elbrusas yra aukščiausias Europos kalnas ir aukščiausiu laiko Alpėse esantį Monblaną (4810 m).
Šis kalnas yra užgesęs stratovulkanas, kuris kadaise buvo aktyvus, tačiau šiuolaikinėje istorijoje nėra užfiksuota nei vieno jo išsiveržimo. Spėjama, kad paskutinis išsiveržimas įvyko maždaug I-jame amžiuje.
Sidabravas

Istorija

Miestelis ėmė kurtis 1829 m., kai Rokonių dvaro svaro savininkas Matas Tracevskis prie Miškių kaimo pastatė Švč. Trejybės bažnyčią.
1999 m. patvirtintas Sidabravo herbas. 
Tarp Miškių kaimo ir Rokonių dvaro 1829 m. dvarininkas Matas Tracevskis, pasitarnaudamas vietos gyventojams, savo žemėje pastatė Švenčiausios Trejybės bažnyčią, kadangi artimiausios Šeduvos ir Naujamiesčio bažnyčios buvo toli. Pastačius bažnyčią, aplink ją žmonės pradėjo statytis namus, kurtis ilgesniam gyvenimui. Taip pradėjo formuotis miestelis.
XX a. pradžioje klebonauti į Sidabravą buvo atkeltas kunigas – rašytojas Juozas Tumas-Vaižgantas.

Pavadinimo kilmė

Liaudis pasakoja, kad bažnyčios fundatorius prieš mirtį lenkiškai ištarė: Szczodro odwdzięczył się Bogu („Dievui dosniai atsilyginau“). Vietiniai žmonės bekartodami šitą posakį vietovę praminė Ščodobrovas, o vėliau pervadino suprantamiau – Sidabravas.
Peliukas Mikis

Istorija

1928 m. Peliuko Mikio personažas pasirodo kine – filme „Vilis iš garų laivo“ (Steamboat Wille), kur jis vaizduojamas kaip laivyno puskarininkis, stengiantis patraukti pelytės Mini dėmesį. Netrukus jis pasirodo ir laikraščių puslapiuose, bei pasiūtas pliušinis Mikis – žaislas. 1932 m. Voltas Disnėjus gauna Oskaro prizą už filmą šiuo personažu. 1955 m. atsidarė parkas Disneylendas, o vėliau toks pat atrakcionų parkas įkurtas šalia Paryžiaus. 1993 m. žurnalas apie Peliuką Mikį pradėtas leisti Lietuvoje.
Benbekjula

Benbekjula (angl. Benbecula, škot. gėl. Beinn nam Fadhla) – sala Škotijoje, Išoriniuose Hebriduose, tarp Šiaurės Juisto šiaurėje ir Pietų Juisto pietuose. Plotas – 82,3 km².
Salos kranto linija vingiuota, gausu įlankų, užutėkių. Krantai skardingi. Aplink gausu smulkių salelių (Balešeras, Viajus, Flodaigas, Grimsėjus, Ronėjus ir kt.). Paviršius kalvotas, aukštis iki 124 m (Ruavalo k.). Rytinėje pusėje plyti durpynai, tyrai.
2011 m. Benbekjuloje gyveno 1303 gyventojai. Dalis tebevartoja gėlų kalbą. Pagrindinė gyvenvietė – Balivanichas. Sala su Šiaurės ir Pietų Juistais jungiasi pylimais. Yra nedidelis oro uostas (skrydžiai į Glazgą, Stornovėjų).
Yra XIV a. Borvo pilies liekanos.
Liana Karpavičienė

Liana Karpavičienė (1954 m. gruodžio 7 d. Vilnius – 2006 m. sausio 23 d. Vilnius) – Lietuvos kostiumų dizainerė.

Biografija

1978 m. baigė Lietuvos dailės institutą. 1978–1988 m. dirbo Vilniaus modelių namuose. 1988–1989 m. žurnalo „Banga“ vyr. redaktorė. Nuo 1989 m. dėstė Vilniaus dailės akademijoje, 1989–1993 m. Kostiumo studijos, 1993–2003 m. – Kostiumo katedros vedėja, 1993 m. docentė.

Kūryba

Sukūrė iškilmių drabužių Vilniaus dailės akademijai, Kauno dailės institutui, Kauno medicinos universitetui, Vytauto Didžiojo universitetui, kostiumų spektakliams „Vaidilos“ teatre, Lietuvos nacionaliniame dramos teatre, uniformų (Priešgaisrinės apsaugos tarnybos pareigūnams, 2003 m.), autorinių kolekcijų, plakatų, apipavidalino knygų. Nuo 1979 m. dalyvavo parodose, mados festivaliuose, konkursuose.